wannaphong/clean_thaiwikipedia huggingface dataset:
# ประเทศโปรตุเกสในโอลิมปิกฤดูร้อน 2020
ประเทศโปรตุเกส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นักกีฬาชาวโปรตุเกสได้ปรากฏตัวในการแข่งขันกีฬาโอลิมปิกฤดูร้อนทุกครั้งนับตั้งแต่เปิดตัวประเทศในปี 1912

นับเป็นการแข่งขันกีฬาโอลิมปิกที่ประสบความสำเร็จสูงสุดสำหรับโปรตุเกส โดยคณะผู้แทนโปรตุเกสคว้าเหรียญรางวัลได้ทั้งหมด 4 เหรียญ แซงหน้าเหรียญรางวัล 3 เหรียญที่โปรตุเกสได้รับในลอสแอนเจลิส 1984 และเอเธนส์ 2004 นับเป็นครั้งแรกที่โปรตุเกสคว้าเหรียญรางวัลได้อย่างน้อย 1 เหรียญสำหรับประเภทกีฬาแต่ละประเภท และขึ้นโพเดียมในกีฬามากกว่า 2 ประเภทในโอลิมปิกเดียวกัน

 ผู้ที่ได้รับเหรียญรางวัล 

เหรียญชื่อกีฬารายการวันที่ Pedro Pichardo  AthleticsMen's triple jump Patrícia Mamona  AthleticsWomen's triple jump Jorge Fonseca  JudoMen's 100 kg Fernando Pimenta  CanoeingMen's K-1 1000 metres

จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้:
กีฬาชายหญิงรวมกรีฑา 7  13  20เรือแคนู 6  2  8จักรยาน 2  2  4ขี่ม้า 2  2  4ยิมนาสติก 1  1  2แฮนด์บอล 14  0  14ยูโด 2  6  8เรือพาย 2  0  2เรือใบ 4  1  5ยิงปืน 1  0  1สเกตบอร์ด 1  0  1โต้คลื่น 1  2  3ว่ายน้ำ 5  4  9เทเบิลเทนนิส 3  2  5เทควันโด 1  0  1เทนนิส 2  0  2ไตรกิฬา 2  1  3 รวม  56  36  92
# การบังคับบัญชาและการควบคุม
การบังคับบัญชาและการควบคุมสถาบันวิชาการป้องกันประเทศ. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558    บ้างใช้ว่า การควบคุมบังคับบัญชาคู่มือราชการสนาม ว่าด้วยหลักนิยมการสื่อสารกองทัพบก เพื่อรองรับการปฏิบัติการที่ใช้เครือข่าย
หรือย่อเป็น C2  เป็นหัวใจของปฏิบัติการทางทหารทุกระดับ ไม่ว่าระดับยุทธศาสตร์หรือยุทธวิธี เป็นกระบวนการที่ผู้บัญชาการใช้ในการวางแผน ใช้อำนาจที่ได้รับในการออกคำสั่ง ประสานงาน และควบคุมการปฏิบัติงานของกำลังพลและทรัพยากร เพื่อให้บรรลุเป้าประสงค์ทางทหารอย่างมีประสิทธิภาพAlberts, D. S., & Hayes, R. E. (2006). Understanding Command and Control. Washington, D.C.: CCRP Publication Series.  

thumb|200px|เจ้าหน้าที่เฝ้าระวัง ในศูนย์ข้อมูลการรบ เรือ USS Carl Vinson
องค์ประกอบหลักของการควบคุมบังคับบัญชาประกอบด้วยสองส่วนคือ “Command” (การบังคับบัญชา) คืออำนาจหน้าที่ตามกฎหมายที่มอบให้แก่บุคลากรในการตัดสินใจและสั่งการ ในขณะที่ ”Control” (การควบคุม) คือกระบวนการในการปฏิบัติและติดตามผลให้เป็นไปตามคำสั่งบังคับบัญชาU.S. Department of Defense. (2020). Joint Publication 1: Doctrine for the Armed Forces of the United States.  เพื่อให้มั่นใจว่าทุกหน่วยและกำลังพลสามารถปฏิบัติหน้าที่อย่างสอดคล้องและประสานกันอย่างมีประสิทธิผล

ในสภาพแวดล้อมการรบที่ซับซ้อนและเปลี่ยนแปลงรวดเร็ว C2 ที่มีประสิทธิภาพต้องอาศัยระบบการสื่อสารที่ทันสมัย โครงสร้างองค์กรที่ชัดเจน และข้อมูลข่าวสารที่ถูกต้องแม่นยำ ผู้บัญชาการต้องสามารถตัดสินใจภายใต้ความกดดันโดยใช้ข้อมูลที่มีอยู่ให้เกิดประโยชน์สูงสุด นอกจากนี้ นายทหารประจำผู้บังคับบัญชายังต้องมีทักษะในการประสานงานระหว่างหน่วย ทั้งในเขตหน้าแนวรบและเขตหลังแนวรบ

ในยุคปัจจุบัน การพัฒนาของเทคโนโลยีสารสนเทศทำให้การควบคุมบังคับบัญชาก้าวสู่ระบบที่เรียกว่า C4ISR (Command, Control, Communications, Computers, Intelligence, Surveillance and Reconnaissance) ซึ่งเน้นการผสมผสานเทคโนโลยีเข้ากับการบริหารจัดการสนามรบ เพื่อเพิ่มความรวดเร็วและความแม่นยำในการตัดสินใจ
# ปวยร์โตรีโกในโอลิมปิกฤดูร้อน 2020
ปวยร์โตรีโก เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 19 ติดต่อกัน เช่นเดียวกับโอลิมปิกฤดูร้อน 2016 ปวยร์โตรีโกคว้าเหรียญทองเพียงเหรียญเดียวจากการแข่งขันโอลิมปิก โดยครั้งนี้เป็นของ จัสมิน กามาโช-ควินน์ นักกีฬาคนอื่นๆ พลาดเหรียญรางวัลโอลิมปิกไปอย่างน่าเสียดาย โดย สตีเวน ปิเนโร จบการแข่งขันในอันดับที่ 6 ในรอบชิงชนะเลิศประเภทสเก็ตบอร์ดชาย และ อาเดรียนา ดิอาซ นักเทเบิลเทนนิส พ่ายแพ้ในรอบที่สาม

 ผู้ที่ได้รับเหรียญรางวัล 

เหรียญชื่อกีฬารายการวันที่AthleticsWomen's 100 m hurdles

 จำนวนนักกีฬา 
กีฬาชายหญิงรวมกรีฑา 3  1  4บาสเกตบอล 0  12  12มวยสากลสมัครเล่น 1  0  1กระโดดน้ำ 1  0  1ขี่ม้า 0  1  1กอล์ฟ 1  1  2ยูโด 1  2  3เรือพาย 0  1  1เรือใบ 1  1  2ยิงปืน 0  1  1สเกตบอร์ด 2  0  2ว่ายน้ำ 1  1  2เทเบิลเทนนิส 1  2  3เทควันโด 0  1  1มวยปล้ำ 1  0  1 รวม  13  24  37
# นาศิก
นาศิก  หรือ นาสิก  เป็นเมืองศักดิ์สิทธิ์โบราณทางตอนเหนือของรัฐมหาราษฏระ ประเทศอินเดีย ตั้งอยู่ริมฝั่งแม่น้ำโคทาวรี เป็นเมืองสำคัญในด้านการแสวงบุญของชาวฮินดู มีเทศกาลกุมภเมฬา (Kumbh Mela) ซึ่งจัดขึ้นทุก 12 ปี

นาศิกตั้งอยู่ทางทิศเหนือของมุมไบ เมืองหลวงของรัฐ ราว 190 กิโลเมตร มีฉายาว่า "เมืองหลวงไวน์แห่งอินเดีย" ด้วยเหตุเพราะมีไร่องุ่นและโรงกลั่นเหล้าองุ่นราวครึ่งหนึ่งของอินเดียตั้งอยู่ที่เมืองนี้

ตามวรรณคดีเรื่อง รามายณะ นาศิกเป็นสถานที่ริมฝั่งแม่น้ำโคทาวรีที่ซึ่งพระลักษมณ์ตัดจมูกของนางสำมนักขาเพื่อเป็นการลงโทษที่นางไปทำร้ายนางสีดา ทำให้เมืองนี้ได้ชื่อว่า นาศิก หรือ นาสิก ซึ่งแปลว่า "จมูก"
# เทพธิดาโรงแรม
เทพธิดาโรงแรม  ภาพยนตร์ไทยแนวสะท้อนสังคมที่สร้างจากบทประพันธ์ชื่อเดียวกันของ ณรงค์ จันทร์เรือง สร้างโดย พร้อมมิตรภาพยนตร์ จากการกำกับของ หม่อมเจ้าชาตรีเฉลิม ยุคล ถ่ายทำด้วยฟิล์ม 35 มม. ซาวด์ออนฟิล์ม(บันทึกเสียงขณะถ่ายทำ) นำแสดงโดย วิยะดา อุมารินทร์และภาพยนตร์เรื่องนี้นับเป็นภาพยนตร์เรื่องแรกในชีวิตการแสดงของเธอ และภาพยนตร์เรื่องนี้ยังเป็นการพลิกบทบาทครั้งสำคัญครั้งหนึ่งของพระเอกชื่อดังในยุคนั้นอย่าง สรพงศ์ ชาตรี ในการมารับบท โทน ตัวร้ายของเรื่องซึ่งทำงานเป็นแมงดาในซ่องออกฉายครั้งแรกเมื่อวันที่ 2 มีนาคม พ.ศ. 2517

โดยภาพยนตร์เรื่องนี้เล่าถึงชีวิตของ มาลี (วิยะดา) หญิงสาวจากภาคเหนือที่เดินทางมาหางานทำในกรุงเทพพร้อมกับคนรักของเธอแต่คนรักของเธอได้หายตัวไปทำให้เธอต้องหันเหเข้ามาทำงานในซ่องแห่งหนึ่ง

หม่อมเจ้าชาตรีเฉลิม ยุคล หรือ ท่านมุ้ย ใช้เวลาถึง 9 เดือนในการค้นคว้าข้อมูลเกี่ยวกับ ซ่องโสเภณี และระหว่างการถ่ายทำได้เกิดการเดินขบวนประท้วงของเหล่า นิสิต นักศึกษา อันเป็นส่วนหนึ่งของ วันมหาวิปโยค ท่านจึงออกไปถ่ายภาพการเดินขบวนประท้วงและนำมาตัดต่อใส่ไว้เป็นส่วนหนึ่งของภาพยนตร์ ทำให้ภาพยนตร์เรื่องนี้ได้รับคัดเลือกให้ขึ้นทะเบียนเป็น มรดกภาพยนตร์ของชาติ เมื่อปี พ.ศ. 2559 และภาพยนตร์เรื่องนี้ยังเป็น 1 ใน 100 ภาพยนตร์ไทยที่คนไทยควรดู

 นักแสดง 
 วิยะดา อุมารินทร์ รับบท มาลี
 สรพงศ์ ชาตรี รับบท โทน
 สมภพ เบญจาธิกุล รับบท ไพศาล
# รากษส
รากษส  หรือ ผีเสื้อ เป็นอสูรชั้นต่ำ นิสัยดุร้ายพจนานุกรม ฉบับราชบัณฑิตยสถาน พ.ศ. 2554, หน้า 993 ถ้าอยู่ในนํ้า เรียกว่า ผีเสื้อนํ้า ถ้าอยู่รักษาเมือง เรียกว่า พระเสื้อเมืองพจนานุกรม ฉบับราชบัณฑิตยสถาน พ.ศ. 2554, หน้า 1268

 ศาสนาพุทธ 
ในพุทธศาสนาถือว่า รากษสคือกุมภัณฑ์ ที่มีหน้าที่รักษาสมบัติ หากใครล่วงล้ำเข้ามาขโมย จะจับผู้นั้นกินเสีย อีกพวกหนึ่งอยู่รักษานรกภูมิ มักจำแลงกายเป็นยมบาล กา สุนัข แร้ง คอยลงโทษและจับสัตว์นรกมากินพระสัทธัมมโชติกะ, ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546, หน้า 108
# โกตาติงกี
โกตาติงกี  เป็นทั้งเมืองและเมืองหลวงของอำเภอโกตาติงกี, รัฐยะโฮร์, ประเทศมาเลเซีย ตั้งอยู่ห่างจากโจโฮร์บะฮ์รูไปทางตะวันออกเฉียงเหนือไปราว ๆ 42 กิโลเมตร บนเส้นทางไปที่เมอร์ซิง

กัวลาเซอดีลี หรือตันจุงเซอดีลี เป็นหมู่บ้านชาวประมงขนาดเล็กที่อยู่ห่างจากตัวเมืองไป 37 กิโลเมตรทางตะวันออกเฉียงเหนือ

ภูมิประเทศ
ตัวเมืองมีพื้นที่ 17 กม2.

การขนส่ง
ถนน
คุณสามารถไปเมืองนี้ได้ผ่านทางรถบัสจากโจโฮร์บารูเซนตรัล (6B, 41, 227), ลาร์กินเซนตรัล (66, 227). หรือทางเส้นทางคอสเวย์ลิงก์หมายเลข 6B.https://www.causewaylink.com.my/view-local.php?route=6B&iframe=true&width=720&height=470

ทางหลวงหมายเลข3, 91 และ92 ได้ตัดผ่านที่โกตาติงกี. ทางหลวงหมายเลข  เป็นทางหลวงหลักที่เชื่อมจากโจโฮร์บะฮ์รูไปที่เมืองกวนตัน (รัฐปะหัง), กัวลาเตอเริงกานู (รัฐตรังกานู) และโกตาบารู (รัฐกลันตัน). ทางหลวงหมายเลข 91 เชื่อมจากโกตาติงกีถึงเมืองทางรถไฟแห่งกลวง ในขณะที่ทางหลวงหมายเลข 92 เชื่อมโกตาติงกีไปที่เปอเงอรัง และทางหลวงหมายเลข 94 เชื่อมโกตาติงกีไปที่กูไล.
# ถนนข้าวหลาม (จังหวัดชลบุรี)
ถนนข้าวหลาม ถูกตั้งชื่อขึ้นเมื่อปีพ.ศ.2550 โดย นางสาว นุชนารถ วรศรีหา ผู้เป็นนักศึกษามหาวิทยาลัยบูรพาในขณะนั้น โดยทางเทศบาลเมืองแสนสุขได้มีการจัดประกวดตั้งชื่อถนนเส้นใหม่ โดยให้นักศึกษามีส่วนร่วมในการตั้งชื่อถนน โดยชื่อ ถนนข้าวหลาม เป็นชื่อที่ถูกคัดเลือก และได้ใช้ชื่อนี้มาจนถึงปัจจุบัน ทั้งนี้ถนนข้าวหลามเป็นถนนสายหนึ่งในจังหวัดชลบุรี เชื่อมระหว่างทางหลวงพิเศษหมายเลข 7 ถึงหาดบางแสน ช่วยแบ่งเบาภาระถนนสุขุมวิท ช่วงผ่านเขตเทศบาลเมืองอ่างศิลา เดิมถนนสายนี้ไม่ได้เริ่มต้นจากทางหลวงพิเศษหมายเลข 7 และบางส่วนของสายทางเป็นส่วนหนึ่งของถนนเลี่ยงตลาดหนองมน โดยเริ่มต้นจากถนนสุขุมวิท บริเวณแยกวัดบางเป้ง ผ่านแยกมิตรสัมพันธ์ และสิ้นสุดที่ถนนบางแสนสาย 2 ภายหลังกรมทางหลวงชนบท ได้ก่อสร้างส่วนต่อขยายเส้นทางให้ไปเชื่อมต่อกับทางหลวงพิเศษหมายเลข 7 ทำให้ถนนข้าวหลามมีจุดเริ่มต้นเส้นทางที่ทางหลวงพิเศษหมายเลข 7 ประมาณกิโลเมตรที่ 80+500 รวมระยะทาง 8.982 กิโลเมตร โดยกิโลเมตรที่ 0+000 ถึงกิโลเมตรที่ 4+982 มีฐานะเป็น ทางหลวงชนบท ชบ.1073 สายแยกทางหลวงหมายเลข 7 (กม.ที่ 80+600) - บ้านหนองกระเสริม และตั้งแต่กิโลเมตรที่ 0+000 ถึงกิโลเมตรที่ 4+000 ช่วงทางแยกจุดตัดทางเลี่ยงตลาดหนองมน จนถึงทางแยกตัดถนนบางแสนสาย 2 มีฐานะเป็น ทางหลวงท้องถิ่น ชบ.ถ 9-0021

 เทศกาลสงกรานต์ ถนนข้าวหลาม 
ถนนข้าวหลามในช่วงเทศกาลสงกรานต์ ได้เป็นสถานที่เล่นน้ำสงกรานต์ชื่อดังในจังหวัดชลบุรี ที่จะมีวัยรุ่นหญิง-ชาย จำนวนมากมาเล่นน้ำสงกรานต์ที่ถนนสายนี้ ทำให้การจราจรของถนนสายนี้ในวันที่ 13-15 เมษายนของทุกปีเกิดการติดขัดแต่ผู้เล่นสามารถลงมาเดินบนถนนได้ อีกทั้งถนนสายได้นี้มีการจัดงานวันสงกรานต์โดยจะมีเวทีคอนเสิร์ตจากศิลปินมากมายหลากหลายค่ายมาให้ความสนุกกัน ผู้เล่นสามารถเล่นน้ำ ปะแป้งกันได้เต็มที่ โดยระหว่างการเล่นน้ำถ้าเกิดการหิวระหว่างสองข้างทางจะมีร้านจำหน่ายอาหารและเครื่องดื่มมากมาย รวมทั้งร้านจำหน่ายแป้ง ปืนฉีดน้ำสำหรับผู้ที่ต้องการอีกด้วยผู้ว่าฯ ชลบุรี เตรียมใช้ถนนข้าวหลาม บางแสน เล่นสงกรานต์ไร้สุรา-แป้ง-อาวุธ - MGR Online
# หม่อมเจ้ารวิพรรณไพโรจน์ รพีพัฒน์
หม่อมเจ้ารวิพรรณไพโรจน์ รพีพัฒน์ (5 กันยายน พ.ศ. 2455 – 18 กุมภาพันธ์ พ.ศ. 2531) เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 5 กันยายน พ.ศ. 2455 มีโสทรเชษฐาและโสทรภคินี 10 องค์ และมีขนิษฐาต่างพระมารดา 2 องค์

หม่อมเจ้ารวิพรรณไพโรจน์ทรงศึกษาที่โรงเรียนเทพศิรินทร์ เมื่อปี พ.ศ. 2466 ต่อมาเสกสมรสกับหม่อมเจ้าหญิงฉัตรสุดา  (ราชสกุลเดิม ฉัตรชัย; พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่) มีธิดาคือ หม่อมราชวงศ์พัฒนฉัตร รพีพัฒน์ ภายหลังทรงหย่า และเสกสมรสใหม่กับหม่อมจำเริญ (สกุลเดิม จุลกะ) และหม่อมเพ็ญศรีสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, จุฬาลงกรณราชสันตติวงศ์ พระนามพระราชโอรส พระราชธิดา และพระราชนัดดา, สำนักพิมพ์บรรณกิจ, พิมพ์ครั้งที่ 4, พ.ศ. 2548, 136 หน้า, ISBN 974-221-746-7 มีโอรสธิดา คือ
 หม่อมราชวงศ์พันธุ์รพี รพีพัฒน์ สมรสกับฉวีวรรณ (สกุลเดิม จันโทภาสกร) และปราณี (สกุลเดิม อรรถพันธ์)
 หม่อมหลวงรพีโพยม รพีพัฒน์
 หม่อมราชวงศ์ดิเรกฤทธิ์ รพีพัฒน์ สมรสกับอรุณวรรณ (สกุลเดิม วงศ์ใหญ่)
 หม่อมราชวงศ์วินิตา อัศวรักษ์ สมรสกับโชค อัศวรักษ์
 วรากร อัศวรักษ์
 อัคคภัค อัศวรักษ์
 รวิภา อัศวรักษ์
 หม่อมราชวงศ์นิสากร เหมจุฑา สมรสกับวรวิทย์ เหมจุฑา

หม่อมเจ้ารวิพรรณไพโรจน์ รพีพัฒน์สิ้นชีพิตักษัยเมื่อวันที่ 18 กุมภาพันธ์ พ.ศ. 2531 สิริชันษา 75 ปี

 เครื่องราชอิสริยาภรณ์ 
ฉบับพิเศษ หน้า 699 เล่ม 78 ตอนที่ 104 ราชกิจจานุเบกษา 15 ธันวาคม 2504 

 พงศาวลี
# อาร์เจญโญ
อาร์เจญโญ  เป็นเทศบาลในจังหวัดโกโม แคว้นลอมบาร์เดีย ประเทศอิตาลี ตั้งอยู่ทางเหนือของนครมิลานราว 50 กิโลเมตร บนชายฝั่งด้านตะวันตกของทะเลสาบโกโม ใกล้พรมแดนประเทศสวิตเซอร์แลนด์ เทศบาลนี้มีประชากรเพียง 660 คนและมีพื้นที่เพียง 4.3 ตารางกิโลเมตรAll demographics and other statistics: Italian statistical institute Istat. ภาคเศรษฐกิจของเมืองขึ้นอยู่กับภาคท่องเที่ยวและภาคบริการเป็นหลัก ทิศเหนือของเทศบาลมีเคเบิลคาร์เชื่อมต่อกับหมู่บ้านปิกรา
# ประเทศโปแลนด์ในโอลิมปิกฤดูร้อน 2020
ประเทศโปแลนด์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่การเปิดตัวอย่างเป็นทางการของประเทศในปี 1924 นักกีฬาโปแลนด์ได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1984 ที่ลอสแอนเจลีส เนื่องมาจากการคว่ำบาตรของโซเวียต

 ผู้ที่ได้รับเหรียญรางวัล 

เหรียญชื่อกีฬารายการวันที่   Iga Baumgart-WitanKajetan DuszyńskiMałgorzata Hołub-KowalikNatalia KaczmarekDariusz KowalukJustyna Święty-ErseticKarol Zalewski  Athletics  Mixed 4 × 400 metres relay     Anita Włodarczyk  Athletics  Women's hammer throw     Wojciech Nowicki  Athletics  Men's hammer throw     Dawid Tomala  Athletics  Men's 50 kilometres walk     Agnieszka Kobus-ZawojskaMaria SajdakMarta WieliczkoKatarzyna Zillmann  Rowing Women's quadruple sculls     Karolina NajaAnna Puławska  Canoeing  Women's K-2 500 metres     Agnieszka SkrzypulecJolanta Ogar-Hill  Sailing  Women's 470     Maria Andrejczyk  Athletics  Women's javelin throw     Iga Baumgart-WitanMałgorzata Hołub-KowalikNatalia KaczmarekAnna KiełbasińskaJustyna Święty-Ersetic  Athletics  Women's 4 × 400 metres relay     Tadeusz Michalik  Wrestling  Men's Greco-Roman 97 kg     Malwina Kopron  Athletics  Women's hammer throw     Patryk Dobek  Athletics  Men's 800 metres     Paweł Fajdek  Athletics  Men's hammer throw     Karolina NajaAnna PuławskaJustyna IskrzyckaHelena Wiśniewska  Canoeing  Women's K-4 500 metres  

 จำนวนนักกีฬา 
จำนวนนักกีฬาในแต่ละชนิดกีฬามีดังต่อไปนี้
SportMenWomenTotalยิงธนู 1  1  2กรีฑา 31  32  63บาสเกตบอล 4  0  4มวยสากลสมัครเล่น 1  3  4เรือแคนู 5  8  13จักรยาน 9  8  17ขี่ม้า 1  2  3ฟันดาบ 0  4  4กอล์ฟ 1  0  1ยิมนาสติก 0  1  1ยูโด 2  4  6ปัญจกีฬาสมัยใหม่ 2  1  3เรือพาย 12  8  20เรือใบ 3  6  9ยิงปืน 1  4  5สเกตบอร์ด 0  1  1ปีนหน้าผา 0  1  1ว่ายน้ำ 13  4  17เทเบิลเทนนิส 0  3  3เทควันโด 0  2  2เทนนิส 3  3  6วอลเลย์บอล 16  0  16ยกน้ำหนัก 2  1  3มวยปล้ำ 3  3  6 รวม  110  100  210
# โลตัสทีวีมาเก๊า
โลตัสทีวีมาเก๊า (Lotus TV Macau) เจ้าของสถานี Macau Lotus TV Media via Satélite, Limitada ก่อตั้งขึ้นวันที่ 20 ตุลาคม พ.ศ. 2545 และ 20 พฤศจิกายน พ.ศ. 2551 มอบหมายให้รัฐบาลมาเก๊าเป็นผู้ออกใบอนุญาตทีวีดาวเทียมในมาเก๊า เป็นสถานีโทรทัศน์ดาวเทียมในมาเก๊าและออกอากาศทั่วโลก พร้อมเนื้อหาหลักของการให้บริการด้านวัฒนธรรมชั้นยอด และข้อมูลท้องถิ่นของมาเก๊า ออกอากาศ ภาษาจีนกวางตุ้ง และ ภาษาจีนกลาง สำนักงานใหญ่ตั้งอยู่ใน New Port Dynasty ของมาเก๊ามีการติดตั้งอุปกรณ์การผลิตที่ทันสมัยและสมบูรณ์แบบพร้อมสิ่งอำนวยความสะดวกที่เกี่ยวข้องและสร้างฐานการผลิตรายการโทรทัศน์ความละเอียดสูงแห่งแรกในมาเก๊า ส่วนใหญ่จะนำเสนอข่าวในมาเก๊า วัฒนธรร มการจัดนิทรรศการ และรายการสนมนา และภาพยนตร์ และออกอากาศผ่านดาวเทียม Apstar 7 

เป็นช่องรายการบันเทิง เช่น ภาพยนตร์ ข่าว และ รายการสนทนาเป็นหลัก

 ประวัติ 
โลตัสทีวีมาเก๊า เปิดตัวเมื่อวันที่ 28 ตุลาคม 2545 ได้รับอนุญาตให้เป็นบริษัท เมื่อวันที่ 1 ธันวาคม 2551 ผู้ออกใบอนุญาตโทรทัศน์ผ่านดาวเทียมของมาเก๊า โดยรัฐบาลมาเก๊า

 แหล่งข้อมูล 

 เว็บไซต์อย่างเป็นทางการ  (จีน)
หมวดหมู่:สถานีโทรทัศน์ในประเทศจีน
# ท้าวโพธิสารพินิต (โพทิสาน รามางกูร)
ท้าวโพธิสารพินิตหรือท้าวโพธิสาร กรมการบ้านธาตุพนม พื้นเมืองพนมระบุรักษาราชการนายกองข้าอุปัฏฐากพระธาตุพนมหรือหัวหน้าผู้ควบคุมท้าวเพี้ยตัวเลกข้าพระธาตุพนมชั่วคราวลำดับ ๗พระมหาดวง รามางกูร, พื้นเมืองพนม (ประวัติวงส์เจ้าเมืองธาตุพนม), (นครพนม: วัดบวรนิเวศวิหาร คณะแดงรังสี, ม.ป.ป.), ไม่ปรากฏหน้า (อัดสำเนา). พ.ศ. ๒๔๒๗-๒๔๒๙ประวิทย์ คำพรหม และคณะ, ประวัติอำเภอธาตุพนม: จัดพิมพ์โดยองค์การบริหารส่วนจังหวัดนครพนม, (กาฬสินธุ์: ประสานการพิมพ์, ๒๕๔๖), หน้า ๑๐๙. รักษาราชการชั่วคราวแทนพระพิทักษ์เจดีย์ (แก่น) นายกองข้าพระธาตุพนมลำดับ ๖ ซึ่งถึงแก่กรรมที่กรุงเทพฯ เป็นบุตรพระอัคร์บุตร (บุนมี) ขุนโอกาสธาตุพนมในอารักขาฝรั่งเศสลำดับ ๔ มารดาบุตรธิดาไม่ปรากฏ

ประวัติ
เอกสาร ร.๕ ม.๒ (๑๒ก.) เล่ม ๒๐ ร.ศ.๑๐๗ ระบุว่า ...ครั้นถึงปีวอก จศก (พ.ศ. ๒๔๒๗) พระพิทักษ์เจดีย์ (แก่น) ลงไปกรุงเทพฯ ทำคำร้องทุกข์ขึ้นกราบทูลในสมเด็จกรมพระบำราบปรปักษ์ยังหาได้ทันขึ้นมาไม่ พระพิทักษ์เจดีย์ (แก่น) ป่วยถึงแก่กรรมอยู่กรุงเทพฯ แล้วจึงมีตราพระราชสีห์น้อยให้ท้าวโพธิสาร, ท้าวไชยสุริยวงศ์, เพี้ยพรหมวงษา เชิญขึ้นมาวางเมืองเมืองมุกดาหารฉบับหนึ่งใจความว่า ให้เจ้าเมืองกรมการเมืองมุกดาหารชำระข้าพระทาษพนมส่งให้ท้าวโพธิสารกรมการบ้านทาษพนมให้สิ้น เจ้าเมืองกรมการเมืองมุกดาหารก็หาส่งข้าพระทาษพนมให้กับพวกข้าฯ ไม่...หอจดหมายเหตุแห่งชาติ. เอกสาร ร.๕ ม.๒ (๑๒ก.) เล่ม ๒๐ ร.ศ. ๑๐๗.
# สถานีโทรทัศน์อาร์ทีวี
สถานีโทรทัศน์อาร์ทีวี  (ย่อมาจาก RTV ซึ่งก่อนหน้านี้รู้จักกันในชื่อ B Channel) เป็นสถานีโทรทัศน์เชิงพาณิชย์ระดับชาติในอินโดนีเซียเจ้าของโดย Rajawali Corpora และ Mayapada ปัจจุบัน RTV แบ่งเป็น "รายการโทรทัศน์ครอบครัว" ได้รับอนุญาตจากคณะกรรมการการแพร่ภาพกระจายเสียงของอินโดนีเซียและมีการประสานงานเรื่องความถี่ส่งสัญญาณ RTV ออกอากาศอย่างเป็นทางการเป็นครั้งแรกในวันที่ 1 พฤศจิกายน 2009 ที่กรุงจาการ์ตาในฐานะ "B Channel" ด้วยเวลาออกอากาศเริ่มต้นเวลา 3.30 น. รายการปัจจุบันของ RTV มุ่งเน้นไปที่ความบันเทิงข่าวเบา ๆ และรายการสำหรับครอบครัวที่หลากหลาย B Channel เปลี่ยนชื่อเป็น RTV ด้วยการเปิดตัวรายการ Langit Rajawali เมื่อวันที่ 3 พฤษภาคม 2014

 ครอบคลุมการออกอากาศ 
RTV ออกอากาศจากกรุงจาการ์ตาและเข้าถึงทุกพื้นที่โดยรอบด้วยถี่ช่องที่ 23 UHF ตั้งแต่เดือนเมษายน 2011 RTV มีให้บริการทั่วทั้งอินโดนีเซียจากดาวเทียม Palapa D (ก่อนหน้านี้จากดาวเทียม Apstar 6) นอกจากนี้การออกอากาศ RTV สามารถดูได้จากโทรทัศน์บอกรับสมาชิกรวมถึง TransVision, Groovia TV, First Media, BiG TV, Aora, Skynindo และ Centrin TV นี่คือนอกเหนือจากเครือข่ายโทรทัศน์ท้องถิ่นในอินโดนีเซียที่ออกอากาศ RTV ปัจจุบัน RTV เข้าถึงพื้นที่ได้ใน 30 เมืองในอินโดนีเซีย ต่อไปนี้เป็นเมืองที่สามารถรับชมการออกอากาศ RTV: [1] RTV 4 Cakep Kamis 4 Mei 2018 และ Rajawali TV 5 Makin Cakep Jumat 3 Mei 2019-sekarang

 จาการ์ตา - 23 UHF
 แบนเทน - 20 UHF
 บันดาอาเจะห์ - 50 UHF
 โบกอร์ - 34 UHF
 สุราบายา - 38 UHF
 บันดุง - 36 UHF
 เมดาน - 53 UHF
 เซมารัง - 56 UHF
 ยอกยาการ์ตา - 55 UHF
 เดนปาซาร์ - 51 UHF
 บรรจบศิลป์ - 48 UHF
 ปาดัง - 61 UHF
 เปกันบารู - 40 UHF
 Banyuasin - 52 UHF
 ลำพูน - 44 UHF
 บาตัม - 55 UHF
 Cikarang - 60 UHF
 Cirebon - 40 UHF
 Malang - 24 UHF
 Fakfak - 31 UHF (วางแผน)
 Padangsidempuan - 26 UHF (วางแผน)
 Bojonegoro - 59 UHF (วางแผน)
 Ternate - 36 UHF (วางแผน)
 Tual - 53 UHF (วางแผน)
 บอร์เนียวเหนือ - 37 UHF (ผ่าน Tarakan TV) (วางแผน)

ในของความครอบคลุม RTV เป็นหนึ่งในเครือข่ายทีวีชั้นนำในประเทศอินโดนีเซีย ปัจจุบันมีสถานีส่งสัญญาณ 42 แห่งใน 206 เมืองในประเทศ นอกจากทีวียังมีอยู่ในแพลตฟอร์มอื่น ๆ เช่นเพย์ทีวีสตรีมมิ่งออนไลน์ และสื่อดิจิทัลอื่น ๆ

 แหล่งข้อมูลอื่น
# มหาชนบท
มหาชนบท  ประกอบด้วย 16 อาณาจักรหรือแคว้นในอินเดียโบราณ ในสมัยพุทธกาล หรือระหว่าง 600 ถึง 400 ปีก่อนคริสตกาล โดยมีสองแห่งที่มีความเป็นไปได้ว่าเป็นสาธารณรัฐ (ganatantras) และที่อื่นปกครองโดยระบบกษัตริย์ ในอังคุตตรนิกายได้กล่าวถึง 16 อาณาจักรและแคว้นนี้อยู่บ่อยครั้ง ที่มีความเจริญรุ่งเรืองขยายไปถึงแคว้นคันธาระทางทิศตะวันตกเฉียงเหนือ ไปถึงแคว้นอังคะทางทิศตะวันออกของอนุทวีปอินเดีย และรวมถึงบางส่วนแถบเทือกเขาวินธยะ ก่อนยุครุ่งเรืองของศาสนาพุทธในประเทศอินเดีย16 Mahajanapadas - Sixteen Mahajanapadas, 16 Maha Janapadas India, Maha Janapada Ancient India . Iloveindia.com. Retrieved on 2013-07-12.

ในช่วง 600 ถึง 500 ปีก่อนคริสตกาล ถือเป็นจุดเปลี่ยนของประว้ติศาสตร์อินเดียช่วงแรก กล่าวคือ มีการเกิดนครใหญ่ ๆ แห่งแรก ๆ ของอินเดีย หลังจากการล่มสลายของอารยธรรมลุ่มแม่น้ำสินธุ รวมถึงความเจริญรุ่งเรืองของขบวนการสมณะ (รวมถึงศาสนาพุทธและศาสนาเชน) ที่เข้ามาแข่งขันกับความเชื่อดั้งเดิมของยุคพระเวท

ภาพรวม
แคว้นหรืออาณาจักรใหญ่ ๆ รวม 16 แคว้น ปรากฏชื่อตามบาลีอุโบสถสูตร แห่งติกนิบาต อังคุตตรนิกาย พระสุตตันตปิฎก ดังนี้Anguttara Nikaya: Vol I, p 213, Vol IV, pp 252, 256, 260 etc.

 อังคะ 
 มคธ 
 กาสี 
 โกศล 
 วัชชี
 มัลละ 
 เจตี 
 วังสะ 
 กุรุ 
 ปัญจาละ 
 มัจฉะ 
 สุรเสนะ
 อัสสกะ 
 อวันตี 
 คันธาระ
 กัมโพชะ
# เกรท วอลล์ มอเตอร์
เกรท วอลล์ มอเตอร์  เป็นบริษัทผู้ผลิตรถยนต์ซึ่งมีสำนักงานใหญ่อยู่ที่ เป่าติ้ง มณฑลเหอเป่ย โดยที่มาของชื่อบริษัทมาจาก กำแพงเมืองจีน และได้ก่อตั้งบริษัทขึ้นในปี พ.ศ. 2527 เป็นผู้ผลิตรถยนต์เอนกประสงค์สมรรถนะสูงและรถกระบะรายใหญ่ที่สุดของจีนโดยผลิตรถยนต์นั่งส่วนบุคคลและรถกระบะภายใต้ยี่ห้อ เกรตวอลล์ และรถยนต์เอนกประสงค์สมรรถนะสูงภายใต้ยี่ห้อ ฮาวาล และ เวย์

ใน พ.ศ. 2559 เกรท วอลล์ มอเตอร์ สร้างประวัติศาสตร์ยอดขายได้ 1,074,471 คันเพิ่มขึ้น 26% จากปี พ.ศ. 2558

 ประวัติ 
บริษัทเกรตวอลล์ก่อตั้งขึ้นเมื่อ พ.ศ. 2527 โดยในตอนแรกเกรตวอลล์ผลิตเพียงแค่รถกระบะไม่ได้ผลิต รถเก๋ง จนถึงปี พ.ศ. 2553บริษัทประสบความสำเร็จอย่างมากเมื่อก้าวขึ้นสู่อันดับสูงสุดในตลาดรถกระบะของจีนเมื่อปี พ.ศ. 2541

โดยบริษัทได้ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน เพื่อจดทะเบียนในตลาดหลักทรัพย์ฮ่องกง เมื่อวันที่ 15 ธันวาคม พ.ศ. 2546บริษัทเกรตวอลล์เป็นบริษัทผู้ผลิตรถยนต์เอกชนรายแรกของจีนที่กลายเป็น บริษัทมหาชนจำกัดซึ่งบริษัทอยู่ในช่วงที่พิจารณาการเข้าทำการซื้อขายใน ตลาดหลักทรัพย์เซี่ยงไฮ้

ในเดือนกรกฎาคม พ.ศ. 2561 เกรตวอลล์และบริษัทผู้ผลิตรถยนต์สัญชาติเยอรมัน บีเอ็มดับเบิลยู ประกาศการเป็นพันธมิตรในการผลิตรถยนต์ไฟฟ้ายี่ห้อ มินิ ในประเทศจีน

ในเดือนมกราคม พ.ศ. 2563 บริษัทได้เข้าซื้อโรงงานผลิตรถยนต์ของ เจเนอรัลมอเตอร์ ในประเทศอินเดียเป็นส่วนหนึ่งของบริษัทในการเข้ามาผลิตและขายรถยนต์ในประเทศอินเดีย

ในเดือนกุมภาพันธ์ พ.ศ. 2563 บริษัทเริ่มต้นการเข้าซื้อโรงงานผลิตรถยนต์ของเจเนอรัลมอเตอร์ใน ประเทศไทย ที่ จังหวัดระยอง และเริ่มการผลิตรถยนต์ที่ประเทศไทยภายในวันที่ 9 ก.พ. 2564 นี้

 รุ่นรถยนต์ 
เกรตวอลล์ ทรัค

ฮาวาล

เว่ย

แทงค์

โอร่า

ซาลูน
# ภาษามอนเตเนโกร
ภาษามอนเตเนโกร  คือวิธภาษาเชิงบรรทัดฐานของภาษาบอสเนีย-โครเอเชีย-มอนเตเนโกร-เซอร์เบีย ส่วนใหญ่ใช้โดยชาวมอนเตเนโกรและเป็นภาษาทางการของประเทศมอนเตเนโกร ภาษามอนเตเนโกรมีพื้นฐานมาจากภาษาย่อยชทอคาเวียน (ซึ่งเป็นภาษาย่อยที่แพร่หลายมากที่สุดของภาษาบอสเนีย-โครเอเชีย-มอนเตเนโกร-เซอร์เบีย) หรือหากเจาะจงลงอีกก็คือสำเนียงเฮอร์เซโกวีนาตะวันออกซึ่งยังเป็นพื้นฐานของภาษาโครเอเชีย ภาษาเซอร์เบีย และภาษาบอสเนียมาตรฐานอีกด้วยhttp://www.rferl.org/content/Serbian_Croatian_Bosnian_or_Montenegrin_Many_In_Balkans_Just_Call_It_Our_Language_/1497105.html Serbian, Croatian, Bosnian, Or Montenegrin? Or Just 'Our Language'?], Radio Free Europe, February 21, 2009

ภาษาของมอนเตเนโกรในประวัติศาสตร์และตามธรรมเนียมเดิมมีชื่อเรียกหลายชื่อ ทั้ง "ภาษามอนเตเนโกร" "ภาษาของเรา" และ "ภาษาเซอร์เบีย"cf. Roland Sussex, Paul Cubberly, The Slavic Languages, Cambridge University Press, Cambridge 2006; esp. v. pp. 73: "Serbia had used Serbian as an official language since 1814, and Montenegro even earlier.". แนวคิดเกี่ยวกับการวางมาตรฐานภาษามอนเตเนโกรแยกจากภาษาเซอร์เบียปรากฏขึ้นในคริสต์ทศวรรษ 1990 ระหว่างการล่มสลายของยูโกสลาเวีย ผ่านบรรดาผู้สนับสนุนเอกราชมอนเตเนโกรจากสหภาพรัฐเซอร์เบียและมอนเตเนโกร ภาษามอนเตเนโกรกลายเป็นภาษาทางการของมอนเตเนโกรหลังจากการให้สัตยาบันรัฐธรรมนูญฉบับใหม่เมื่อวันที่ 22 ตุลาคม ค.ศ. 2007

มาตรฐานภาษามอนเตเนโกรยังอยู่ระหว่างการพัฒนา ระบบการเขียนได้รับการกำหนดขึ้นเมื่อวันที่ 10 กรกฎาคม ค.ศ. 2009 ด้วยการเพิ่มตัวอักษรสองตัวเข้าไปในชุดตัวอักษร การใช้งานตัวอักษรดังกล่าวเป็นที่โต้เถียงและได้รับการยอมรับจากสาธารณชนในวงจำกัดโดยมีผู้เสนอตัวสะกดทางเลือก ตัวอักษรทั้งสองถูกนำมาใช้ในเอกสารทางการตั้งแต่ ค.ศ. 2009 แต่ในเดือนกุมภาพันธ์ ค.ศ. 2017 ก็ถูกรัฐสภามอนเตเนโกรตัดออกจากเอกสารทุกประเภทของรัฐ
# ตลาดหลักทรัพย์เซี่ยงไฮ้
ตลาดหลักทรัพย์เซี่ยงไฮ้ (, SSE) ตลาดหลักทรัพย์ที่ตั้งอยู่ใน นครเซี่ยงไฮ้ ประเทศจีน เป็น 1 ใน 2 ตลาดหลักทรัพย์ที่เปิดทำการเป็นอิสระใน สาธารณรัฐประชาชนจีน อีกแห่งหนึ่งคือ ตลาดหลักทรัพย์เชินเจิ้น ตลาดหลักทรัพย์เซี่ยงไฮ้เป็น ตลาดหลักทรัพย์ที่มีขนาดใหญ่ที่สุดในโลกเป็นลำดับที่ 4 โดย มูลค่าตามราคาตลาด ประมาณ 4 ล้านล้านดอลลาร์สหรัฐ
# ฟรีดริช วิลเฮ็ล์ม ฟ็อน บือโล
ฟรีดริช วิลเฮ็ล์ม ไฟรแฮร์ ฟ็อน บือโล  หรือหลังปี 1814 คือ กราฟ บือโล ฟ็อน เด็นเนอวิทซ์  เป็นนายพลเยอรมันปรัสเซียในช่วงสงครามนโปเลียน

ฟรีดริช วิลเฮ็ล์ม ฟ็อน บือโล เกิดในฟัลเคินแบร์ค (Falkenberg) เมื่อ 16 กุมภาพันธ์ ค.ศ. 1755 ในครอบครัวบือโลซึ่งเป็นตระกูลขุนนางปรัสเซีย เขาได้รับการศึกษาที่ดีและเข้าร่วมกองทัพปรัสเซียใน ค.ศ. 1768 และติดยศร้อยตรีใน ค.ศ. 1772 เขามีส่วนร่วมในสงครามมันฝรั่งใน ค.ศ. 1778 จากนั้นก็หันไปสนใจศึกษาด้านวิทยาศาสตร์และศิลปะ โดยเฉพาะดนตรีเป็นพิเศษ พรสวรรค์ด้านดนตรีอันยอดเยี่ยมของเขาไปเข้าสายพระเนตรของพระเจ้าฟรีดริช วิลเฮ็ล์มที่ 2 และนั่นก็ทำให้เขาได้เข้าไปอยู่ในแวดวงสังคมชั้นสูงในกรุงเบอร์ลิน 

บือโลไม่ได้ทอดทิ้งวิชาทหารเสียทีเดียว ใน ค.ศ. 1792 เขาเป็นอาจารย์วิชาทหารแด่เจ้าชายลูทวิช แฟร์ดีนันท์ และได้ยศเป็นร้อยเอก และเข้าร่วมปฏิบัติการในลุ่มแม่น้ำไรน์ระหว่าง ค.ศ. 1792–1794 เขามีโอกาสแสดงผลงานเดี่ยวในการปิดล้อมไมนทซ์ และได้รับเหรียญพัวร์เลอเมรีท และได้เลื่อนยศเป็นพันตรี และเติบโตทางราชการทหารเรื่อยมาจนถึงยศพลเอกทหารราบและได้บรรดาศักดิ์ขุนนาง กราฟแห่งเด็นเนอวิทซ์ ใน ค.ศ. 1814